Drie sterf toe motorfietse bots(Argieffoto: ER24) Twee mans en ŉ vrou is dood toe twee motorfietse Sondagoggend reg van voor in die Heidelberg-omgewing gebots het. Werner Vermaak woordvoerder van ER24, het gesê paramedici was omstreeks 11:30 op die toneel op die R42 tussen Midvaal en Heidelberg waar albei motorfietse ná die botsing in vlamme uitgebars het. Die drie slagoffers was reeds dood. Nóg ŉ persoon is op die toneel ondersoek, maar wou nie na ŉ hospitaal geneem word nie, het Vermaak gesê. Die presiese omstandighede wat tot die botsing gelei het, moet nog ondersoek word.